CELEX: 31953D0032
Language: el
Date: 1953-05-20 00:00:00
Title: ΕΚΑΧ Ανωτάτη Αρχή: Απόφαση αριθ. 32-53 της 20ής Μαΐου 1953: περί συμπληρώσεως της αποφάσεως αριθ. 31-53 της 2ας Μαΐου 1953 «περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος»

Avis juridique important

|

31953D0032

ΕΚΑΧ Ανωτάτη Αρχή: Απόφαση αριθ. 32-53 της 20ής Μαΐου 1953: περί συμπληρώσεως της αποφάσεως αριθ. 31-53 της 2ας Μαΐου 1953 «περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος»  

Επίσημη Εφημερίδα αριθ. 007 της 21/05/1953 σ. 0130 - 0130 Δανική ειδική έκδοση: Σειρά I Κεφάλαιο 1952-1958 σ. 0013  Αγγλική ειδική έκδοση: Σειρά I Κεφάλαιο 1952-1958 σ. 0013  Ελληνική ειδική έκδοση: Κεφάλαιο 08 τόμος 1 σ. 0009  Ισπανική ειδική έκδοση: Κεφάλαιο 08 τόμος 1 σ. 0010  Πορτογαλική ειδική έκδοση : Κεφάλαιο 08 τόμος 1 σ. 0010  Φινλανδική ειδική έκδοση: Κεφάλαιο 13 τόμος 1 σ. 0005  Σουηδική ειδική έκδοση: Κεφάλαιο 13 τόμος 1 σ. 0005 

ΑΠΟΦΑΣΗ αριθ. 32-53 της 20ής Μαΐου 1953 περί συμπληρώσεως της αποφάσεως αριθ. 31-53 της 2ας Μαΐου 1953 "περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος"Η  ΑΝΩΤΑΤΗ ΑΡΧΗ,  Έχοντας υπόψη:  το άρθρο 60 παράγραφος 2 περίπτωση α) του παραρτήματος III της συνθήκης,  την απόφαση αριθ. 31-53 της 2ας Μαΐου 1953 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος,  Εκτιμώντας:  ότι επιβάλλεται ειδική μελέτη των ιδιοτήτων των χαλύβων με την κοινή ονομασία εκλεκτοί χάλυβες που δεν εμπίπτουν στο παράρτημα III της συνθήκης, ώστε να μπορεί να γίνει σύγκριση μεταξύ τους και ότι χρειάζεται περισσότερος χρόνος για το σκοπό αυτό, πριν  να γίνει υποχρεωτική η δημοσίευση των τιμοκαταλόγων, που εφαρμόζονται στους χάλυβες αυτούς.  ΑΠΟΦΑΣΙΖΕΙ:   Άρθρο Μόνο  Η κατωτέρω παράγραφος προστίθεται στο άρθρο 6 της αποφάσεως αριθ. 31-53 της 2ας Μαΐου 1953:  "Η 22α Ιουνίου 1953 αντικαθιστά την 2α Μαΐου σαν ημερομηνία μέχρι την οποία οι κατάλογοι και οι όροι πωλήσεως πρέπει να καταρτισθούν από τους παραγωγούς χαλύβων στους οποίους δεν εφαρμόζονται οι διατάξεις, που αφορούν τους ειδικούς χάλυβες του  παραρτήματος III της συνθήκης, των οποίων ο βαθμός καθαρότητος χαρακτηρίζεται από μια μεγίστη εγγυημένη περιεκτικότητα σε φώσφορο 0,04% και σε θείο 0,04% και κατωτέρα του 0,07% για τα δύο αυτά στοιχεία, μαζί λαμβανόμενα." Η παρούσα απόφαση εξεδόθη κατόπιν διασκέψεως από την Ανωτάτη Αρχή, κατά την συνεδρίασή της της 2ας Μαΐου 1953.  Για την Ανωτάτη Αρχή Για τον Πρόεδρο Leon DAUM